stanford-oval/wikipedia huggingface dataset:
White Wizzard
Diskografia

Studioalbumit
Over the Top (2010,  Earache Records)
Flying Tigers'' (2011, Earache Records)
The Devil's Cut (2013, Century Media)
Infernal Overdrive (2018)
EP:t
White Wizzard (2008,  omakustanne)
High Speed GTO (2009,  omakustanne)
Singlet
Over the Top (2010)
Shooting Star (2010)
Marathon of Dreams (2014)
Break Out (2016)
Storm the Shores (2017)
Viral Insanity feat. Mark Boals (2021)
Flight of the Icarus (2021)
Witch Riders (2022)
Aatamin poika

Aatamin poika on Heikki Veijolan ohjaama lyhyt televisioelokuva vuodelta 1995. Sen pääosia näyttelevät Ari-Kyösti Seppo ja Meri Nenonen. Se kertoo erikoisten maalaisveljesten ja nuoren kesätoimittajan tarinan.
95 (luku)

| --- | --- |
Luonnolliset luvut
95 ← 90 91 92 93 94 95 96 97 98 99 →
Kardinaaliluku: yhdeksänkymmentäviisi, (viisikymmenettä)
Järjestysluku: yhdeksäskymmenesviides, (viideskymmenettä)
Tekijät: 1, 5, 19, 95
Alkutekijät:  5\cdot 19

Roomalainen numero: XCV
Binääriluku: 1011111
Oktaaliluku: 137
Duodesimaaliluku: 7B
Heksadesimaaliluku: 5F
Vigesimaaliluku: 4F
95 (yhdeksänkymmentäviisi) on luonnollinen luku, jota edeltää luku 94 ja seuraa luku 96.
Matematiikassa

95 on yhdistetty luku, puolialkuluku ja vajaa luku.
95 on yksitoistakulmioluku.
95 on viides kuusikulmiopyramidiluku, koska se on viiden ensimmäisen kuusikulmioluvun summa.
95 voidaan muodostaa seitsemän peräkkäisen alkuluvun summana:  5+7+11+13+17+19+23.
95 on Thābitin luku:  95=3\times 2^{5}-1.
Tilastotieteessä 95 % on yleinen luottamusväli.
Luonnontieteissä

Jaksollisessa järjestelmässä 95 on amerikiumin järjestysluku.
Molybdeeni-95 on molybdeenin vakaa isotooppi.
Dysprosium-161 on dysprosiumin vakaa isotooppi, jonka neutroniluku on 95.
Saturnuksen massa on noin 95 Maan massaa.
Muissa yhteyksissä

95 on Myanmarin kansainvälinen suuntanumero.
Eurooppatie E95 kulkee Venäjän ja Turkin välillä.
95 on yleinen bensiinin oktaaniluku.
Martti Luther kirjoitti 95 teesiä.
Windows 95 oli suosittu käyttöjärjestelmä.
Nokia N95 on Nokian älypuhelin.
Yli maan äären

| Yli maan äären – Magalhãesin kohtalokas purjehdus maailman ympäri> Over the Edge of the World – Magellan’s Terrifying Circumnavigation of the Globe |
| --- | --- |

Alkuperäisteos
Kirjailija:  Laurence Bergreen
Kieli:  englanti
Genre:  historia
Kustantaja:  HarperCollins
Julkaistu:  2003
Suomennos
Suomentaja:  Riikka Toivanen
Kustantaja:  John Nurmisen Säätiö
Julkaistu:  2008
Ulkoasu:  Tommi Jokivaara
Sivumäärä:  349
ISBN:  978-952-9745-25-8
Löydä lisää kirjojaKirjallisuuden teemasivulta
Yli maan äären – Magalhãesin kohtalokas purjehdus maailman ympäri (alkuteos Over the Edge of the World – Magellan’s terrifying circumnavigationof the globe) on yhdysvaltalaisen tietokirjailijan Laurence Bergreenin (1950–) kirjoittama historiallinen tietokirja, joka kertoo löytöretkeilijä Fernão de Magalhãesin maailmanympäripurjehduksesta. The New York Times valitsi sen vuoden 2003 merkittävien teosten joukkoon, ja siitä on tekeillä elokuva.
Tosielämän jännityskertomus kertoo miehistä, jotka lähtivät vuonna 1519 purjehtimaan Espanjasta kohti länttä ja joista vain muutama palasi vuonna 1522 takaisin lähtöpaikkaan. Matkalla he olivat menettäneet kapteeninsa Magalhãesin sekä melkein koko 260 hengen miehistönsä laivoineen. Jäljellä oli vain yksi alus viidestä ja 18 miestä. Tuliaisina oli mausteita ja tieto Tyynenmeren todellisesta suuruudesta.
Heillä oli mukanaan myös toinen uusi tieto: purjehtimalla länteen pääsee itään. Meritie Maustesaarille on olemassa, kuten jo Kolumbus oli haaveillut.
Bergreen on käyttänyt teoksen pohjana runsaasti asiakirjoja. Hän teki useita matkoja Espanjaan Sevillan Intioiden arkistoon ja tutustui paikkoihin, joissa Magalhães valmisteli matkaa. Hän tutustui myös Etelä-Amerikassa Magalhãesinsalmeen, joka on saanut nimensä tutkimusmatkailijan urotyön kunniaksi. Yksi kiinnostavimpia lähteitä on matkalla mukana olleen Antonio Pigafettan matkapäiväkirja. Pigafetta oli mukana koko matkan, selviytyi kaikista vastoinkäymisistä, ja hänen ainutlaatuinen kuvauksensa kattaa kiinnostavia yksityiskohtia, joita Bergreen on voinut hyödyntää teosta kirjoittaessaan. Näistä eri aineksista Bergreen on koonnut yhtenäisen kertomuksen, joka kuljettaa lukijaa mukanaan koko jännittävän matkaan kaikkine vaiheineen.
Bergreen on julkaissut useita tietokirjallisia menestysteoksia. Tämän teoksen jälkeen Nasa hyödynsi hänen asiantuntemustaan, kun Marsin Victoria-kraatterin ympäristön geologisia muodostumia haluttiin nimetä.
Kirjan suomenkielisen version kuvitukseen on osittain käytetty John Nurmisen Säätiön laajaa karttakokoelmaa sekä myös Kansalliskirjaston kokoelmia. Riikka Toivasen suomennoksen laatua ja tarkkuutta on arvioitu korkealuokkaiseksi.
Welsh Open

Welsh Open on vuodesta 1992 asti järjestetty snookerin ammattilaisturnaus, joka alun perin vuodesta 1980 asti järjestettiin amatööriturnauksena ainoastaan walesiläisille pelaajille.
Turnaus on ollut UK Championship- ja World Open -turnauksien jälkeen seuraavaksi perinteikkäin ranking-turnaus lajin pääkiertueella Main Tourilla. Turnauksen voittaja kuittaa 35 000 Englannin puntaa . Turnauksen pitkäaikaisimpana sponsorina toimi aina vuoteen 2003 asti tupakkavalmistaja Regal. Voittopalkinto oli suurimmillaan jopa 82 500 puntaa .
Maksimibreikit

Turnauksen historiassa on tehty neljä 147 pisteen maksimibreikkiä. Ensimmäisenä tähän pystyi vuonna 1999 Ronnie O’Sullivan, ja Barry Pinches myöhemmin samana vuonna järjestetyissä vuoden 2000 turnauksen karsinnoissa. Viimeisin maksimi tuli vuonna 2007, jolloin sijoittamattomana pelaajana karsinnoista tullut Andrew Higginson pelasi uransa parhaan turnauksen. Ottelussa Ali Carteria vastaan Higginson teki täydellisen lyöntisarjan ja lopulta eteni aina finaaliin, jossa kuitenkin australialainen Neil Robertson nosti voittopokaalin niukasti erin 9–8. Turnauksen neljännen maksimibreikin suoritti seitsenkertainen maailmanmestari Stephen Hendry.
Voittajat

Welsh Openin menestynein pelaaja on skotlantilainen John Higgins viidellä mestaruudellaan. Muita menestyjiä ovat Stephen Hendry, Steve Davis, Ken Doherty , Ronnie O’Sullivan, Mark Williams sekä edesmennyt Paul Hunter. Turnauksessa on pelattu jopa seitsemän kertaa finaali, jossa voittaja on ratkaistu katkaisufreimissä. Turnauksessa vain kolme pelaajaa on pystynyt uusimaan voittonsa heti seuraavana vuonna. He ovat Steve Davis (1994 ja 1995), Ronnie O’Sullivan (2004 ja 2005) sekä John Higgins (2010 ja 2011). .
| Vuosi | Voittaja | Finaalivastustaja | Tulos |
| --- | --- | --- | --- |
Regal Welsh Open
| 1992 |  Stephen Hendry |  Darren Morgan | 9–2 |
| 1993 |  Ken Doherty |  Alan McManus | 9–7 |
| 1994 |  Steve Davis |  Alan McManus | 9–6 |
| 1995 |  Steve Davis |  John Higgins | 9–3 |
| 1996 |  Mark Williams |  John Parrott | 9–3 |
| 1997 |  Stephen Hendry |  Mark King | 9–2 |
| 1998 |  Paul Hunter |  John Higgins | 9–5 |
| 1999 |  Mark Williams |  Stephen Hendry | 9–8 |
| 2000 |  John Higgins |  Stephen Lee | 9–8 |
| 2001 |  Ken Doherty |  Paul Hunter | 9–2 |
| 2002 |  Paul Hunter |  Ken Doherty | 9–7 |
| 2003 |  Stephen Hendry |  Mark Williams | 9–5 |
Welsh Open
| 2004 |  Ronnie O’Sullivan |  Steve Davis | 9–8 |
| 2005 |  Ronnie O’Sullivan |  Stephen Hendry | 9–8 |
| 2006 |  Stephen Lee |  Shaun Murphy | 9–4 |
| 2007 |  Neil Robertson |  Andrew Higginson | 9–8 |
| 2008 |  Mark Selby |  Ronnie O’Sullivan | 9–8 |
| 2009 |  Ali Carter |  Joe Swail | 9–5 |
totesport.com Welsh Open
| 2010 |  John Higgins |  Ali Carter | 9–4 |
Wyldecrest Park Homes Welsh Open
| 2011 |  John Higgins |  Stephen Maguire | 9–6 |
888真人 Welsh Open
| 2012 |  Ding Junhui |  Mark Selby | 9–6 |
BetVictor Welsh Open
| 2013 |  Stephen Maguire |  Stuart Bingham | 9–8 |
| 2014 |  Ronnie O’Sullivan |  Ding Junhui | 9–3 |
| 2015 |  John Higgins |  Ben Woollaston | 9–3 |
| 2016 |  Ronnie O’Sullivan |  Neil Robertson | 9–5 |
Coral Welsh Open
| 2017 |  Stuart Bingham |  Judd Trump | 9–8 |
ManBetX Welsh Open
| 2018 |  John Higgins |  Barry Hawkins | 9–7 |
| 2019 |  Neil Robertson |  Stuart Bingham | 9–7 |
| 2020 |  Shaun Murphy |  Kyren Wilson | 9–1 |
BetVictor Welsh Open
| 2021 |  Jordan Brown |  Ronnie O'Sullivan | 9–8 |
| 2022 |  Joe Perry |  Judd Trump | 9–5 |
| 2023 |  Robert Milkins |  Shaun Murphy | 9–7 |
Voisarvi

Voisarvi
Voisarvi eli kroissantti (ransk. croissant, laus. [kruaˈsã]) on yleensä puolikuun muotoinen lehtevä leivonnainen. Voisarvet ovat hyvin rasvaisia, koska voisarvitaikinan sisään kaulitaan useampia kerroksia voita.
Valmis voisarvitaikina kaulitaan ympyräksi, joka jaetaan sektoreiksi. Sektorit leikataan tämän jälkeen irti ja kierretään löysälle rullalle reunasta keskustaa kohti. Näin syntyy voisarvelle ominainen kuunsirpin muoto, josta leivonnainen on saanut ranskalaisen nimensä.
Voisarvia syödään sellaisenaan, voin tai marmeladin kera taikka täytettyinä esimerkiksi juustolla, salaatilla tai katkaravuilla. Ranskalainen aamiainen sisältää usein voisarven ja kupin kahvia.
Alkuperä

Voisarven edeltäjänä pidetään itävaltalaista Kipferlia, joka oli tunnettu jo 1200-luvulta. Ranskalaiset pitivät voisarvea vielä 1800-luvulla ulkomaisena erikoisuutena, jota myytiin lähinnä Pariisin kalliimmissa wieniläisissä leipomoissa.
Voisarven reseptin kerrotaan tulleen Ranskaan Marie-Antoinetten leipurin mukana. Voisarvi on mainittu ensimmäisen kerran kirjallisissa lähteissä kuitenkin vasta puoli vuosisataa myöhemmin eli 1850-luvulla.
Erään tarinan mukaan voisarvi on puolikuun muotoinen sen vuoksi, että sillä juhlistettiin voittoa muslimien piirityksen jälkeen joko Puolassa, Budapestissa tai Wienissä.
Aiheesta muualla

Kuvia tai muita tiedostoja aiheesta Voisarvi Wikimedia Commonsissa
Aatamin puvussa... ja vähän Eevankin

Aatamin puvussa... ja vähän Eevankin voi tarkoittaa seuraavia:
Aatamin puvussa ja vähän Eevankin, nimimerkki Agapetuksen kirjoittama romaani vuodelta 1928.
Romaanista on tehty neljä elokuvasovitusta:
Aatamin puvussa... ja vähän Eevankin, Jaakko Korhosen ohjaama suomalainen elokuva vuodelta 1931
Aatamin puvussa... ja vähän Eevankin, Ossi Elstelän ohjaama suomalainen elokuva vuodelta 1940
Aatamin puvussa ja vähän Eevankin, Franz M. Langin ohjaama länsisaksalais-suomalainen elokuva vuodelta 1959
Aatamin puvussa... ja vähän Eevankin, Matti Kassilan ohjaama suomalainen elokuva vuodelta 1971.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aatamin puvussa... ja vähän Eevankin”, voi hakea sivunnimihaulla, laajalla sivunnimihaulla tai tekstihaulla.
Voisalmensaari

Voisalmensaari
| --- | --- |
Sijainti:  Lappeenranta Etelä-Karjala Suomi
Vesialue:  Saimaa: Pien-Saimaa
Korkein kohta:  108 m mpy.
| --- | --- |
Asukasluku:  ?
Asutuskeskukset:  Lappeenrannan kaupunginosat Voisalmi, Suolahti, Kivisalmi, Kariniemi
muokkaa - muokkaa wikitekstiä - muokkaa Wikidataa
Voisalmensaari on saari varsinaisella Saimaan Pien-Saimaalla Lappeenrannassa Etelä-Karjalassa.
Maantietoa

Voisalmensaari on 3,9 kilometriä pitkä ja 1,6 kilometriä leveä. Se sijaitsee itäisen ja läntisen Pien-Saimaan välissä Lappeenrannan keskustan edustalla. Luoteispuolella sijaitsee Kuivaketveleen saari, länsipuolella Ruohosaari ja itäpuolella Mikonsaari. Saaren länsipuolella sijaitsee Piiluvanselkä ja itäpuolella Mikonsaarenselkä. Saari on selkeäpiirteinen, vaikka sen kaakkoispäässä on Mertaniemen vieressä kilometrin pituinen Suolahti. Saaren lähisaaria ovat lounaassa Naurissaari, joka suojaa Voisalmea ja sen takana sijaitsevaa Pallonlahtea. Mikonsaaren ja Kuivaketveleen välissä on vielä Saunasaari, Heposalo ja Ronko. Suolahden suulla sijaitsevat Muurahaissaari ja Pikisaari. Täällä on paljon pikkusaaria, mutta suurimpina voidaan mainita Karhusaari, Akkasaari, Suuri Kaijansaari ja Pieni Kaijansaari.
Saaren korkeuserot vaihtelevat lyhyelläkin matkalla 20–30 metriä. Yhdelläkään mäellä ei ole karttanimeä. Korkeimmalla vuorella on korkeutta 108 metriä mpy. eli se kohoaa 32 metrin korkeuteen Saimaasta.  Saarella ei ole myöskään lampia. Keskellä saarta on Suolahdelta Piiluvanlahdelle jatkuva suo. Saarella sijaitsee Voisalmen (tunnus 20), Suolahden (21), Kivisalmen (22) ja Kariniemen (23) asuinalueet, jotka ovat lähes täyteen rakennettuja. Suolahden merkittävin teollisuuslaitos on Metsä Woodin saha. Saaren läpi kulkee Lappeenrannan keskustasta alkava seututie 408, joka ylittää Pallonlahden yhdessä sahalle menevän lyhyen rautatien kanssa, ja ylittää saaren jälkeen Kivisalmen siirtyen Kuivaketveleelle pengerteitä pitkin. Vain Pallolahdella on pengertiessä lyhyt silta. Vanha saarelle tuleva tie on edelleen käytössä. Se kiertää Tyysterinniemeä pitkin ja ylittää vesistön Voisalmessa ja yhtyy seututiehen Kivisalmessa. Saarelle tulee 4,2 metriä syvä Saimaan syväväylä, jonka satamalaituri sijaitsee sahan edessä. Lappeenrannan ja Taipalsaaren välinen kuntaraja kulkee Kivisalmen kautta ja Taipalsaaren puolelle jäävät esimerkiksi Teivonsaari, Kuivaketvele, Heposalo ja Ronko.
Historiaa

Vuonna 1928 julkaistussa Lappeenrannan seudun taloudellisessa kartassa saareen ei tule vielä teitä, vaan saaren asukkaat liikkuivat asioillaan veneillään. Asukkaat ovat asuneet alle 10 pientilalla ja peltomaat muodostuivat pienistä peltopalstoista. Talojen välillä oli muutamia kärryteitä.
Vuonna 1951 julkaistussa peruskartassa se oli maataloudesta ja metsästä elantoaan hankkivien asukkaisen harvaan asuttama saari. Saaren poikki kulki maantie ylittäen salmet pengertienä. Kariniemessä ja Mertaniemessä vietti aikaa pieni yhteisö, jolla oli siellä asuntoja. Kariniemestä oli jonkinlainen yhteys viereiseen Pikisaareen, jossa toimi sahalaitos. Niitä esiintyi muuallakin saaressa. Vuoden 1971 kartassa näkyy edelliseen karttaan suuria muutoksia. Saaren koillisrannassa sijaitsee ”Metsä-Saimaa”, joka oli sahan nimi. Tehtaalla oli oma satamalaituri ja sen luokse tuli rautatie omaa pengerrystä pitkin. Kivisalmen, Voisalmen ja Kariniemen tulevissa kaupunginosissa on asuntojen ja kerrostalojen rakentaminen alkanut. Vuonna 1983 ovat asuinalueet laajentuneet hieman, mutta Mertaniemeen on rakennettu sähkövoimalaitos. Pikisaaressa sijaitsevan sahalaitoksen siltayhteys on purettu. Vuoden 1997 kartassa nähdään lisääntymeen rakentamisen tulokset. Nyt on myös saaren pohjoispäässä ja Kariniemessäkin asuinalueet ja muita asuinalueita on täydennetty.
White Tiger

White Tiger oli hard rock -yhtye KISSin entisen kitaristin Mark St. Johnin perustama yhtye. Yhtyeen alkuperäiskokoonpanoon kuului hänen itsensä lisäksi Black Sabbathin entinen laulaja David Donato, Markin vanhempi basistiveli Michael Norton ja rumpali Brian James Fox.
Yhtye julkaisi kaksi albumia, eikä siitä ole kuultu toisen albumin julkaisun jälkeen melkein mitään. Mark St. John kylläkin kuoli aivoverenvuotoon 5. huhtikuuta 2007.
Diskografia

White Tiger (1986,  E.M.C. Records)
Raw (1996)
Aiheesta muualla

Mark St. John "yhtyesukupuu" (Arkistoitu – Internet Archive)
A Northern Soul

| A Northern Soul The Verve |
| --- | --- | --- |

Studioalbumin tiedot
 Äänitetty : 1994–1995
 Julkaistu: 3. heinäkuuta 1995 (UK)
 Tuottaja(t): Owen Morris
 Tyylilaji: rock, brittipop
 Kesto: 62.51
 Levy-yhtiö: Virgin, Hut
The Verven muut julkaisut
| A Storm in Heaven 1993 | A Northern Soul 1995 | Urban Hymns 1997 |
Singlet albumilta A Northern Soul
 ”This Is Music” Julkaistu: 1. toukokuuta 1995  ”On Your Own” Julkaistu: 12. kesäkuuta 1995  ”History” Julkaistu: 18. syyskuuta 1995
A Northern Soul on The Verven toinen studioalbumi, joka julkaistiin 3. heinäkuuta 1995. Albumilla yhtye meni enemmän pophakuisempaan, brittipop-tyyppiseen soundiin. Albumin kappaleet "This Is Music" ja "History" nousivat hiteiksi ja raivasivat tietä yhtyeen suurmenestykselle, joka tapahtui yhtyeen seuraavalla, vuoden 1997 albumilla Urban Hymns. Vaikka albumi sisälsi hittejä, silti itse albumi ei ollut kovin suuri menestys. Nykyisin albumia pidetään kuitenkin suuressa arvossa.
Albumin nimikkokappaleen kirjoittaja Richard Ashcroft teki Oasis-kappaleen "Cast No Shadow" innoittamana, jonka kyseisen yhtyeen päälauluntekijä Noel Gallagher teki Ashcroftille. Täten "A Northern Soul" on omistettu Noelille.
Kappaleet

A New Decade – 4.11
This Is Music – 3.35
On Your Own – 3.33
So It Goes – 6.11
A Northern Soul – 6.32
Brainstorm Interlude – 5.11
Drive You Home – 6.41
History – 5.26
No Knock on My Door – 5.11
Life's an Ocean – 5.43
Stormy Clouds – 5.34
(Reprise) – 6.11
Kokoonpano

Richard Ashcroft – laulu, kitara
Nick McCabe – kitara
Simon Jones – basso
Peter Salisbury – rummut
Arvostelut

AllMusic:
Wilhelm Deppe

Wilhelm Deppe oli saksalainen 1800-luvulla elänyt lintutieteilijä.
Wilhelm Deppe työskenteli Berliinin eläintieteellisessä museossa kirjanpitäjänä. Hänen nuorempi veljensä Ferdinand Deppe (1794–1861) oli tutkimusmatkailija ja luonnontieteilijä.
Wilhelm Deppe kuvaili ja nimesi useita lintulajeja, muun muassa viherelenian (Elaenia mesoleuca).  Viherelenian auktoriksi mainitaan myös Martin Lichtenstein, joka toimi tuolloin museon johtajana.
177

| --- | --- |
Vuosisadat: I vuosisata eaa. · I vuosisata · 100-luku · 200-luku · 300-luku
Vuosikymmenet: 90-luku · 100-luku · 110-luku · 120-luku · 130-luku · 140-luku 150-luku · 160-luku · 170-luku · 180-luku · 190-luku · 200-luku
Vuodet: 90 · 91 · 92 · 93 · 94 · 95 · 96 · 97 · 98 · 99 100 · 101 · 102 · 103 · 104 · 105 · 106 · 107 · 108 · 109 110 · 111 · 112 · 113 · 114 · 115 · 116 · 117 · 118 · 119 120 · 121 · 122 · 123 · 124 · 125 · 126 · 127 · 128 · 129 130 · 131 · 132 · 133 · 134 · 135 · 136 · 137 · 138 · 139 140 · 141 · 142 · 143 · 144 · 145 · 146 · 147 · 148 · 149 150 · 151 · 152 · 153 · 154 · 155 · 156 · 157 · 158 · 159 160 · 161 · 162 · 163 · 164 · 165 · 166 · 167 · 168 · 169 170 · 171 · 172 · 173 · 174 · 175 · 176 · 177 · 178 · 179 180 · 181 · 182 · 183 · 184 · 185 · 186 · 187 · 188 · 189 190 · 191 · 192 · 193 · 194 · 195 · 196 · 197 · 198 · 199 200 · 201 · 202 · 203 · 204 · 205 · 206 · 207 · 208 · 209
Tapahtumia

Marcus Aurelius aloitti järjestelmälliset kristittyjen vainot Rooman valtakunnassa
Welmu

Vaasan Elävän Musiikin Yhdistys, Welmu ry (ruots. Föreningen för levande musik i Vasa rf) oli vuosina 1979–2004 vaasalaista musiikkielämää edistävä elävän musiikin yhdistys. Yhdistys meni konkurssiin vuonna 2008. Nykyisin nimeä Welmu käyttää Viitasaaren elävän musiikin yhdistys, kun taas Vaasassa on vuodesta 2008 toiminut Volume - Vaasan Uuden Kulttuurin yhdistys.
Historia

Ryhmä vaasalaisia musiikin ystäviä aloitti 1970-luvulla tapahtumien järjestämisen. Ensimmäiset esiintymiset järjestettiin Vaasan Rantapaviljongissa, jossa huviluvan mukaan "Dakota-yhtye esitteli uuden aallon musiikkia. Transfusion-yhtye tulkitsi moderneja jazz-säveltäjiä. Illan pääesiintyjä Tuomari Nurmio ja Köyhien Ystävät -yhtye esitteli perinteellistä amerikkalaista bluegrass-musiikkia sekä omia huumoripohjaisia kupletteja."
Elokuussa 1979 päätettiin perustaa Vaasan Elävän Musiikin Yhdistys, jonka esikuvaksi otettiin vuotta aikaisemmin perustettu Helsingin Elmu ry kuten monilla muillakin paikkakunnilla. Tässä vaiheessa toiminta laajentui ja järjestäytyi pelkästä esiintymisien järjestämisestä kattamaan myös harjoitustilojen vuokrauksen, äänitysstudion tarjoamisen demonauhoituksiin sekä kesäisten musiikkileirien järjestämisen nuorille.
Koko 1980-luvun ajan esiintymisiä järjestettiin vaasalaisissa ravintoloissa ja Nuorisotalolla. Vuonna 1981 saatiin vaasalaisille yhtyeille omat harjoitustilat, kun Arbetets Vänner:in tyhjillään olleet tilat luovutettiin Welmun käyttöön. Talo kunnostettiin talkoovoimin harjoitustiloiksi ja rakennuksesta tuli myös Welmun toiminnan käyntiosoite. Vuonna 1989 löytyi potentiaalinen paikka omalle klubille aivan keskustan kupeesta. Entinen Vaasan Pelastusarmeijan kirkko (Frälsningsarméns kyrka i Vasa, Raastuvankatu 25) kunnostettiin vuoden kestäneessä remontissa ja 1. syyskuuta 1990 järjestettiin Club 25:n viralliset avajaiset.
Welmu-nimellä osa yhdistyksen jäseniä ja muita hangaroundeja pelasi useamman kauden jalkapalloa Vaasanseudun 6. divisioonassa vaihtelevalla menestyksellä.
Toiminnan loppuminen

1990-luvun puoltaväliä lähestyttäessä Welmun toiminta hiipui vanhojen aktiivijäsenten perustaessa perheitä ja muuttaessa pois Vaasasta. Syksyllä 1997 viimeinen perustajajäsen poistui yhdistyksen hallituksesta. Viimeisinä vuosina Welmun toiminta oli keskittynyt esiintymisien järjestämiseen nyt jo edesmenneen Club 25:n tiloissa sekä Klemettilän Myllykadulla sijaitsevan RockWerstaan harjoitustilojen vuokraamiseen. Viimeisimpiä lisäyksiä oli Vaasan Kaupungin Nuoriso-osaston kanssa yhteistyössä järjestettävä rokkikoulu.
Länsi-Suomen Verovirasto haki tammikuussa 2008 Vaasan Elävän Musiikin Yhdistyksen konkurssiin. Yhdistysrekisterin tiedot oli päivitetty viimeksi vuonna 1999. Vuonna 2004 nimi vapautui rekisteristä rekisterihallituksen todetessa yhdistyksen olevan toimimaton ja vuodesta 2005 Welmu onkin ollut Viitasaaren elävän musiikin yhdistys Welmu ry:n nimilyhenne. Vaasan vapaa-aikalautakunta irtisanoi Club 25:n vuokrasopimuksen 1. elokuuta 2007.
Helmikuussa 2008 Vaasaan perustettiin Volume - Vaasan Uuden Kulttuurin yhdistys. Perustettu yhdistys on ryhtynyt muun muassa hoitamaan niitä toimia, joita vaasalainen Welmu hoiti, kuten orkestereiden harjoitustilojen ylläpitämistä RockWerstaalla ja Club 25:lla järjestettävien rock-konserttien pyörittämistä. Club 25:n tilat paloivat vuonna 2013.
Aiheesta muualla

Vaasalaisen Welmu:n kotisivut (Arkistoitu – Internet Archive)
Viitasaaren elävän musiikin yhdistys Welmu ry:n kotisivut (Arkistoitu – Internet Archive)
West Point (Indiana)

| West Point |
| --- | --- |
 Jefferson Street.

Valtio:  Yhdysvallat
Osavaltio:   Indiana
Piirikunta:  Tippecanoe
Pinta-ala:  
 – Kokonaispinta-ala:  138,8 km²
 – Josta vettä:  0,2 km² 
Korkeus:  205 m
Väkiluku (2017):  708
Aikavyöhyke:  UTC-5 (kesäaika UTC-4)
Infobox OKVirheellinen NIMI-arvo: 
West Point (joskus myös Westpoint) on väestönlaskennallinen asuinpaikka Tippecanoen piirikunnassa, Indianassa, Yhdysvalloissa. Sen väkiluku oli 708 vuonna 2017.
West Point kuuluu Lafayetten suurkaupunkialueeseen.
Kunnan asukkaista 76,9 prosenttia on valkoisia ja 23,2 prosenttia latinalaisamerikkalaisia. 100 prosenttia asukkaista on Yhdysvaltain kansalaisia. Kunnan väestön keski-ikä on 32,4 vuotta.
White Turns Blue

| White Turns Blue Maria Mena |
| --- | --- | --- |

Studioalbumin tiedot
 Julkaistu: 20. kesäkuuta 2004
 Tyylilaji: pop, folk
 Kesto: 40.26
 Levy-yhtiö: Columbia
Listasijoitukset
  102.
Maria Menan muut julkaisut
| Mellow 2004 | White Turns Blue 2004 | Apparently Unaffected 2005 |
White Turns Blue on norjalaisen laulaja Maria Menan albumi vuodelta 2004. White Turns Blue on Menan ensimmäinen kansainvälisesti julkaistu albumi. Albumi sisältää kappaleita Menan kahdelta aiemmalta Norjassa julkaistulta albumilta Another Phase ja Mellow. Albumilta julkaistiin singlenä kappale "You're the Only One".
Albumi nousi Yhdysvalloissa Billboard 200 -listan sijalle 102.
Kappaleet

You're the Only One – 2.44
Fragile (Free) – 4.00
Just a Little Bit – 3.56
Blame It On Me – 3.41
My Lullaby – 2.58
Take You With Me – 3.00
What's Another Day – 2.57
Lose Control – 2.41
Shadow – 3.40
Your Glasses – 4.02
Sorry – 2.52
A Few Small Bruises – 3.55
You're the Only One – 2.46 (Akustinen, bonuskappale)
Sleep to Dream – 3.58 (Bonuskappale)
Arvostelut

Allmusic:
West Kennet Long Barrow

| West Kennet Long Barrow |
| --- | --- |

Sijainti
 West Kennet Long Barrow
Koordinaatit:  51°24′30.83″N, 1°51′3.9″W
Valtio:   Iso-Britannia
Paikkakunta:  Wiltshire
Aiheesta muualla
   Commonsissa 
Infobox OKNimi-testi OK: 
West Kennet Long Barrow on Englannissa Wiltshiressä sijaitseva pitkäkumpu, jota on käytetty hautapaikkana. Se on rakennettu noin 3600 eaa. ja on ollut luultavasti käytössä 900 vuoden ajan. Se on yksi parhaiten säilyneistä pitkäkummuista Britanniassa.
West Kennet Long Barrow
Wikimedia Commonsissa on kuvia tai muita tiedostoja aiheesta .